# Afer Fañch

An afer Fañch zo un afer barnerezhel gall diwar-benn ur c'hendiviz war enrollañ an anv-bihan Fañch.

## Derc'hel anvioù-bihan e Frañs

Er C'hod keodedel e lenner :
   Gant e dad hag e vamm e vez dibabet anvioù-bihan ar bugel. Ar vaouez he deus goulennet kuzhat he identelezh da geñver ar gwilioud a c'hall reiñ da c'houzout an anvioù-bihan a fell dezhi reiñ d'ar bugel. Dre ziouer pe pa n'eo ket anavezet kerent hennezh, ofiser marilh ar boblañs a zibab tri anv-bihan, an hini diwezhañ anezho o talvezout da anv familh ar bugel. Ofiser marilh ar boblañs a skriv diouzhtu war akta ar c'hanedigezh an anvioù-bihan dibabet. Kement anv-bihan enskrivet en akta ar c'hanedigezh a c'hall bezañ dibabet evel anv-bihan boas. Pa gav da ofiser marilh ar boblañs ez eo an anvioù-bihan-se pe unan anezho, e-unan pe kevelet gant an anvioù-bihan all pe gant an anv, kontrol da interest ar bugel pe da wir an dredeourien da wareziñ o anv familh, e kas diouzhtu kemenn da brokulor ar Republik. Gallout a ra hennezh mont dirak ar barner evit an aferioù familh.

## Kelc'hlizher 2014

Er Republik c'hall n'eur ket aotreet da lakaat tildenn ebet war an "n" er skridoù ofisiel, hervez kelc'h-lizher an 23 a viz Gouere 2014, ha n'eo ket bet sinet gant Ministr gall ar Justis, a oa Christiane Taubira neuze. Er skrid ofisiel-se eo meneget ar sinoù diakritek aotreet er melestradur gall.

## E Kemper

Goude nac'het an anv da gentañ gant implijad an ti-kêr, a rae diouzh ar reolenn voas, e voe asantet dezhañ goude, en ti-kêr, gant ur guzulierez, a reizhas an anv gant an dorn, en desped d'ar reolenn. Ar reizhadenn-se avat a voe nac'het adarre, gant prokulor ar Republik c'hall e Kemper, Thierry Lescoualc'h.

## 2017

* Nac'het e voe degemer an anv-bihan Fañch e ti-kêr Kemper$^,$$^,$$^,$ gant Servij an Envel-tud.
* Daoust da se, goude an trouz a oa bet, e oa bet aotreet an anv gant ti-kêr Kemper. Neuze ez eus bet kaoz e vije enebet ouzh an aotre gant prokulor ar republik met miz goude e oa tavet ar vrud.
* E Gwengolo 2017 adarre he deus nac'het lez-varn Kemper asantiñ d'an anv Fañch$^,$$^,$$^,$$^,$$^,$$^,$.

### Breizhad ar bloaz

N'eo ket bet meneget Fañch e-touez Bretoned ar bloaz 2017 gant kazetennoù pemdeziek Breizh : koulskoude en deus kaset brud ar brezhoneg pelloc'h egeto er bed : Iwerzhon, Rusia, El SalvadorFilipinez, Nigeria.

## 2018

* D'an 3 a viz Gouhere 2018 ec'h embannas ar ministr gall ne vije ket kemmet ar c'helc'hlizher a-enep an arouezioù diakritek nann-gallek.
* Pennadoù e-leizh zo bet adarre e Miz Here 2018 war-zigarez ar prosez a oa d'al Lun 8 a viz Here 2018 da 2 eur 30 goude merenn e Lez-Engalv Roazhon.
** Pennadoù a-raok ar prosez e BFMTV$^,$.,
** Pennadoù goude ar prosez e kazetennoù Breizh$^,$, hag e kazetennoù meur a vro eus Suamerika : Arc'hantina., Kolombia, ha Kreizamerika: Mec'hiko, Guatemala, Nikaragwa.
* D'al Lun 19 a viz Du e voe roet aotreet an anv Fañch gant al Lez-Engalv. Saludet e voe gant Skoazell Vreizh evel un trec'h.
* D'ar Gwener 23 a viz Du e voe embannet gant prokulor Roazhon e kase an afer dirak al Lez-Terriñ, a zo e Pariz.

## Politikerezh

D'ar 16 a viz Here 2018 e kemenne ar gouarnamant gall e oa anvet Laurent Nuñez da sekretour-stad. Hennezh a oa bet anvet da brefed e 2010, hag anvet Nuñez neuze.
D'ar 16 a viz Here 2018 eo bet anvet Nunez (hep tildenn) er pemdezieg Le Monde petra bennak ma oa anvet Nuñez e pajenn ofisiel ar gouarnamant.
D'ar 17 a viz Here, da greisteiz, e voe kemmet an anv Nuñez e Nunez war bajenn ofisiel ministrerezh an diabarzh gall ha kemend-all war-dro 7 e goude kreisteiz e lec'hienn ar gouarnamant.
Goulennet en deus ar c'hannad Paul Molac, en ur c'hinnig lezenn, ma vije degemeret an arouezioù evel an ñ evit skrivañ anvioù-familh pe anvioù-bihan met daoust ma voe votet e zanvez-lezenn, n'eo ket bet lakaet da dalvezout c'hoazh.

## E 2019
### Here 2019

Goude barn lez-galv Roazhon, ha graet reked gant prokulor Roazhon dirak lez-terriñ Pariz, setu diskaret e reked. Trec'h e oa tud Fañch eta.
Met n'eo ket evel-se e soñje prokulor Brest: dezhañ e oa torret e reked a-enep Fañch Bernard, met bepred e chom ar c'helc'hlizher, ha bepred eo nac'het an dildenn.

### Du 2019

Diouzhtu goude ar varnadenn e oa bet un eil "afer Fañch". D'an 18 a viz Du 2019 e oa ganet ur Fañch all e Montroulez. Ma voe kaset d'ar c'houblad ul lizher gant ar prokulor Jean-Philippe Récappé da gemenn dezho ne c'helled ket degemer an anv Fañch gant ñ evit o bugel nevez-ganet.

## E 2020

E Pabu, en ospital Gwengamp, e miz Ebrel 2020, e oa ganet ur bugel anvet Awen Fañch, nac'het an dildenn en e anv adarre$^,$.

## E 2023

En Oriant, e miz Even 2023, eo bet enrollet gant ti-kêr an Oriant ur bugel anvet Fañch, gant an dildenn. Tri miz goude e tihune ar prokulor Kelenberger, hejet marteze gant e vinistr, da lakaat berzh adarre war an dildenn.

## E 2024

En Angers ez eus bet ganet ur Fañchig all, ha mennet ar prokulor da zidogañ an n diwar e anv...
Kemenn a ra prezidant ar rannvro ez eo ur feulster nac'h an anv Fañch.

## E 2025

Gant lez-varn an Oriant eo degemeret anv ar Fañchig a oa bet ganet eno e 2023, gant an dildenn.

## Lezennoù

* Lezenn ar bloaz II
* Lezenn 1994

## Gwerz

Gwerz Fañchig Kemper zo ur werz a zo bet savet d'ar bugel gant Mark Kerrain.

## Pennad kar

* ñ

## Levrlennadur

* Bernez Rouz : Fañch, le prénom breton qui fait trembler la république, Coop Breizh 2020.

## Notennoù ha daveennoù

* ↑ https://www.legifrance.gouv.fr/codes/article_lc/LEGIARTI000043896203/
* ↑ Kelc'hlizher Taubira, eus an 23 a viz Gouhere 2014.
* ↑ The Local, 15 a viz Mae 2017 :
* ↑ Ouest-France, 15 a viz Mae 2017.
* ↑ La République des Pyrénées enlinenn.
* ↑ FranceSoir enlinenn.
* ↑ The Local : 15 a viz Mae 2017
* ↑ http://www.ouest-france.fr/bretagne/quimper-29000/quimper-le-n-tilde-de-fanch-convoque-au-tribunal-5142227
* ↑ E Le Parisien:
* ↑ E Europe 1 : [ https://web.archive.org/web/20170913184055/http://www.europe1.fr/societe/quimper-la-justice-refuse-le-prenom-breton-fanch-avec-le-tilde-3435377]
* ↑ E France Info :
* ↑ E Ouest-France :
* ↑ E Sud Ouest :
* ↑ E Huffington Post :
* ↑ E Le Télégramme :
* ↑ E Corriere de la Sera
* ↑ Pennad e-barzh El Mundo, kazetenn eus El Salvador d'an 13 a viz Gwengolo 2017 :
* ↑ Pennad e Ouest-France an 3 a viz Gouhere 2018
* ↑ Pennad gallek e BFMTV da 5e50
* ↑ Pennad italianek en Affaritaliani da greisteiz
* ↑ Pennad en Télégramme
* ↑ Pennad e France Bleu Kemper.
* ↑ Pennad e La Nacion, pemdeziek eus Buenos Aires
* ↑ Cour d'appel de Rennes - Arrêt du 19 novembre 2018
* ↑ Pennad eus ar JO
* ↑ Pennad eus Le Monde : Le Monde, 16/10/2018
* ↑ E lec'hienn ar gouarnamant gall d'ar 17 Here da 17e11.
* ↑ D'ar 17 a viz Here da greisteiz e voe kemmet an anv nuñez e Nunez
* ↑ France 3, 15/01/2020
* ↑ Les Infos du Pays Gallo, 14/02/2020
* ↑ pennad france bleu, 17 Here 2019
* ↑ France-Bleu : prokulor
* ↑ Ouest-France Montroulez 29/11/2019
* ↑ Pennad eus OF
* ↑ FR3
* ↑ « Ça a fait le tour politique de la Bretagne » : le maire de Lorient valide le prénom Fañch, Ouest-France, 23 a viz Even 2023
* ↑ E-20 minutes
* ↑ E Ouest-France pays-de-la-loire
* ↑ Huffington Post.
* ↑ France3 Pays de la Loire
* ↑ https://www.lanouvellerepublique.fr/maine-et-loire/ils-prenomment-leur-bebe-fanch-des-parents-sont-convoques-devant-la-justice La Nouvelle République].
* ↑ https://france3-regions.francetvinfo.fr/bretagne/le-prenom-fanch-a-nouveau-devant-la-justice-le-president-de-la-region-bretagne-denonce-une-violence-sociale-inadmissible-2902826.html France3 Bretagne
* ↑ Gallica
* ↑ Legifrance
* ↑ Ar skrid
* ↑ Kanet gant studierien Mervent e Kemper, d'ar Gwener 9 a viz Mezheven 2017